లక్ష్మీపూర్ : ముంబయి పేలుళ్ల సూత్రధారి, లష్కర్ -ఏ- తోయిబా ఉగ్రవాదసంస్థ సహ వ్యవస్థాపకుడు హఫీజ్ సయీద్ ను పాకిస్థాన్ ప్రభుత్వం గృహ నిర్బంధం నుంచి విడుదల చేయడంతో ఉత్తరప్రదేశ్ రాష్ట్రంలోని లక్ష్మీపూర్ నగరంలో కొందరు సంబరాలు చేసుకున్న ఘటన వివాదాస్పదంగా మారింది. శివపురి ప్రాంతంలోని బేగంబాగ్ కు చెందిన కొందరు ‘హఫీజ్ సయీద్ జిందాబాద్’, పాకిస్థాన్ జిందాబాద్ అంటూ నినాదాలు చేస్తూ ఆకుపచ్చ జెండాలు ఎగురవేశారనే సమాచారం జిల్లా కలెక్టరు అక్షదీప్ దృష్టికి వచ్చింది. దీంతో కలెక్టరు పోలీసులను రంగంలోకి దించి దర్యాప్తు చేయాలని కోరారు. భేగంబాగ్ ప్రాంతంలో శుక్రవారం ప్రార్థనల సందర్భంగా 20 మంది యువకులు గుమిగూడి హఫీజ్ సయీద్ ను గృహనిర్బంధం నుంచి విడుదల చేయడంపై సంబరాలు చేసుకున్నారు. రంగంలోకి దిగిన పోలీసులు ఇళ్లపై ఎగురవేసిన ఆకుపచ్చ జెండాలను తొలగించారు. ఈ ఘటనపై పోలీసులు దర్యాప్తు చేస్తున్నారు. కాగా తాము ముహమ్మద్ జన్మదినోత్సవం సందర్భంగా ఆకుపచ్చ జెండాలు ఎగురవేశారని కాని సయీద్ విడుదల పై సంబరాలు చేసుకోలేదని లక్ష్మీపూర్ మసీదు ఇమాం అష్పాఖ్ ఖాద్రి వివరణ ఇచ్చారు. మొత్తం మీద ముంబయిలో పేలుళ్లకు కారణమైన సయీద్ విడుదల సందర్భంగా ఉత్సవాలు జరుపుకున్నారన్న ఘటన వివాదాస్పదంగా మారింది.
lakshmipur : mumbai paelulla suutradhaari, lashkar -e- toiba ugravaadasamstha saha vyavasthaapakudu hafise sayeed nu pakisthan prabhutvam gruha nirbandham nunchi vidudala cheyadamtho uttarapradesh rashtramloni lakshmipur nagaramlo kondaru sambaraalu chesukunna ghatana vivaadaaspadamgaa maarindi. sivapuri praantamlooni begambag ku chendina kondaru ‘hafise sayeed jindabad’, pakisthan jindabad antuu ninaadaalu chestu aakupaccha jendaalu eguravesarane samacharam jilla kalektaru akshadip drushtiki vachindi. deentho kalektaru poliisulanu rangamloki dinchi daryaaptu cheyalani koraru. bhegambag praantamlo sukravaaram praarthanala sandarbhamgaa 20 mandi yuvakulu gumigudi hafise sayeed nu gruhanirbandham nunchi vidudala cheyadampai sambaraalu chesukunnaru. rangamloki digina poliisulu illapai eguravesina aakupaccha jendaalanu tolaginchaaru. ee ghatanapai poliisulu daryaaptu chestunnaru. kaga taamu muhammad janmadinotsavam sandarbhamgaa aakupaccha jendaalu eguravesaarani kaani sayeed vidudala pai sambaraalu chesukoledani lakshmipur maseedu imam ashpakh khadri vivarana icharu. mottam meeda mumbayilo pelullaku kaaranamaina sayeed vidudala sandarbhamgaa utsavaalu jarupukunnaranna ghatana vivaadaaspadamgaa maarindi.